LeroyDyer/wikipediaSW huggingface dataset:
Kitabu cha Zekaria

Kitabu cha Zekaria ni kimojawapo kati ya vitabu 12 vya Manabii wadogo ambavyo, pamoja na vingine vingi, vinaunda Tanakh, yaani Biblia ya Kiebrania. Hivyo ni pia sehemu ya Agano la Kale katika Biblia ya Kikristo.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Mwandishi na muda 
Kazi ya nabii huyo kati ya mwaka 520 na 518 KK, wakati uleule alipotabiri nabii Hagai, ni mwanzo wa kipindi cha mwisho cha unabii katika Israeli kabla ya ujio wa Yohane Mbatizaji na Yesu Kristo.

Mazingira 
Kabla ya uhamisho wa Babeli, ujumbe wa manabii ulitishia mara nyingi adhabu ya Mungu kwa uasi wa taifa lake.

Wakati wa uhamisho ujumbe ulikuwa wa faraja zaidi.

Ule wa Hagai na Zekaria ulilenga ustawi wa Wayahudi ambao walikuwa wamerudi Yerusalemu mwaka 538 KK ili kujenga upya hekalu, lakini walichelewa kutekeleza azma yao, kutokana na upinzani na mahangaiko ya kujipatia riziki katika mazingira magumu.

Mbaya zaidi, walikaribia kukata tamaa. Kwa changamoto ya manabii wao, gavana Zerubabeli na kuhani mkuu Yoshua waliongoza wananchi kukazania ujenzi huo na kuukamilisha mwaka 515 KK.

Muhtasari 
Kitabu kina sehemu mbili tofauti sana, yaani sura 1-8 halafu 9-14.

Sura nane za kwanza zinaleta njozi kadhaa kuhusu mwanzo mpya wa Wayahudi mjini Yerusalemu.

Tofauti na Hagai, mwandishi wa kitabu hiki hakuishia upande wa ujenzi, bali alisisitiza pia utakaso wa waamini na ibada zao.

Sura nyingine sita zinatokana na mazingira tofauti (ya karne ya 4 KK) na kuleta njozi juu ya ujio wa Masiya na siku za mwisho.

Sura hizo zina mtindo wa kiapokaliptiko na wataalamu wengi wanasema ni kazi ya nabii mwingine wanayemuita Zekaria wa pili.

Marejeo
 The Student Bible, NIV. Michigan: Zondervan Publishing House, 1992.
 D. Guthrie, (ed.) New Bible Commentary. New York: Eerdmans Publishing Company, 1970.
 Stephen G. Dempster, Dominion And Dynasty: A Theology Of The Hebrew Bible. Illinois: Intervarsity Press, 2003. ISBN 978-0-8308-2615-5
 Carroll Stuhlmueller, Haggai and Zechariah: Rebuilding With Hope. Edinburgh: The Handsel Press Ltd., 1988. ISBN 978-0-905312-75-0.

Viungo vya Nje 
 Kitabu cha Zekaria katika tafsiri ya Kiswahili (Union Version)

Vitabu vya Agano la Kale
Kitabu cha Malaki

Kitabu cha Malaki ni cha mwisho kati ya vitabu 12 vya Manabii wadogo ambavyo, pamoja na vingine vingi, vinaunda Tanakh, yaani Biblia ya Kiebrania. Hivyo ni pia sehemu ya Agano la Kale katika Biblia ya Kikristo, na kwa kuwa humo vitabu vya manabii vinapangwa baada ya vitabu vya hekima, kitabu cha Malaki ni cha mwisho kabla ya vitabu vya Agano Jipya.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Mwandishi na jina 
Kwa kuwa jina la nabii aliye asili ya kitabu hiki halijulikani, limetumika lile la neno lake muhimu zaidi, "Malaki", lenye maana ya "Mjumbe wangu" (kwa Kiebrania מלאכי).

Muda 
Yaliyomo yanawezesha kukisia kiliandikwa lini, yaani baada ya Hekalu la Yerusalemu kuwekwa wakfu (515 K.K.), na kabla ya katazo la ndoa za mseto kati ya Wayahudi na mataifa mengine lililotolewa na Nehemia (445 K.K.); sanasana ni karibu na mwaka huo.

Muhtasari 
Kitabu kinaundwa na sehemu sita za namna ileile: Mungu (au nabii wake) anatoa kauli ambayo inajadiliwa na waamini na makuhani wao, halafu inafafanuliwa katika hotuba inayochanganya vitisho na ahadi za wokovu. 

Mada kuu ni mbili: makosa ya makuhani na waamini wengine katika ibada, halafu makwazo yanayosababishwa na ndoa za mseto.

Nabii anatabiri siku ya YHWH atakayetakasa makuhani, ataangamiza waovu na kuwapa ushindi waadilifu.

Mistari ya mwisho, ikitabiri ujio wa pili wa nabii Eliya, ilivutia sana tumaini la Wayahudi; ndiyo sababu ilijadiliwa sana kuhusiana na Yohane Mbatizaji na Yesu Kristo, kama inavyoonekana katika sehemu mbalimbali za Injili.

Marejeo
 New American Bible - http://www.usccb.org/nab/bible/malachi/malachi1.htm 
 21st Century KJV - http://www.biblegateway.com/passage/?search=Malachi+1&version=KJ21
 NIRV - http://www.biblegateway.com/passage/?search=Malachi+1&version=NIRV
 Malachi at Chabad.org - http://www.chabad.org/library/bible_cdo/aid/16219
 Easton's Bible Dictionary, 1897.
 Hill, Andrew E. Malachi: A New Translation with Introduction and Commentary. The Anchor Bible Volume 25D. Toronto: Doubleday, 1998.
 LaSor, William Sanford et al. Old Testament Survey: the Message, Form, and Background of the Old Testament. Grand Rapids: William B. Eerdmans, 1996.
 Mason, Rex. The Books of Haggai, Zechariah and Malachi. The Cambridge Bible Commentary on the New English Bible. New York, Cambridge University Press, 1977.
 Singer, Isidore & Adolf Guttmacher. "Book of Malachi." JewishEncyclopedia.com. 2002.

Viungo vya Nje 
 Kitabu cha Malaki katika tafsiri ya Kiswahili (Union Version)
 Van Hoonacker, A. "Malachias (Malachi)." Catholic Encyclopedia. Transcribed by Thomas J. Bress. 2003.
 The Oracle of Malachi  - A verse-by-verse journey through Malachi, connecting 2,500 years ago with today.

Vitabu vya Agano la Kale
Balıkesir

Balıkesir ni mji uliopo katika mkoa wa Marmara katika nchi ya Uturuki. Mji una wakazi wapatao 649,623 waishio katika mji huo. Ni kituo kikubwa cha kusafirishi bidhaa zao kwa nchi za nje. Ni kituo mashuhuri kwa watalii wenyeji na wageni, ambao wanaotumia hapo kwa kupelelezea nchi za zipakanazo na mji huo. Sana kwa uzuri wake wa kuwa na Mlima wa Ida (Kaz Dağı). Huu ni mji mkuu wa Mkoa wa Balıkesir.

Karibu kidogo na Balıkesir kulikuwa na mji wa Roma wa Hadrianutherae, uligundulika kwa jina la commemorates, na Dola la Hadrian. Wakati wa umiliki wa Ufalme wa Byzanti mji ulikuwa ukijuilkana kwa jina la Palaeokastron (Kigiriki: Palaeologus castle).

Viungo vya nje 
 Balıkesir Municipality Web Page
 Balıkesir Government Web Page
 Balıkesir University Web Page
 Balıkesir Avukatları
 Lots of pictures of the city of Balıkesir
 the most beautiful state of Balıkesir 

Miji ya Uturuki
Uturuki
Pier Gerlofs Donia

Pier Gerlofs Donia aliishi kuanzia mwaka 1480 hadi 1520. Alikuwa jitu lenye miguu ambalo inasemekana alikuwa na urefu wa zaidi ya futi 7. Huyu alipigania uhuru wa Friesland. Donia pia alikuwa akifahamika kama Grutte Pier, ambayo ina maana ya "Kijana Mkubwa", kwa lugha ya Kifrisia, au Grote Pier, ambayo ina maana sawa tu kwa lugha ya Kidutch. Huyu tena alikuwa haramia. Jitu hili lilipigana vita dhidi ya watu wa kutoka Uholanzi na Ujerumani, na Waburgundia. Katika mapambano yake makubwa ya baharini, aliziteka nyara meli zipatazo 28, na akaua takriban watu 500 ambao wote aliowakamata kama mateka. "Kijana Mkubwa" halafu baadaye waliita "Msalaba wa Wadutch".

Viungo vya nje 
Genealogy - Pier Gerlofs Donia at BradandKathy.com
Genealogy - Pier Gerlofs Donia at Langenberg-Laagland.com, see Pier Gerlofs biography, downloadable PDF
DOC Volksverhaal (Meertens Institute)  on the saga 
Another page with a lot of useful information + images of Pier with the Frisian-flag + image's of Piers' statue in Kimswerd, Frisia 
Sound clip of Pier's rhyme
About Piers' family-life, children and descendants
Official website of Grutte Piers' village of originGrutte Piers  
More information about Pier Gerlofs 
A web page containing loads of information about this family and their deeds and members 
Rugbyclub Greate Pier article  

Waliozaliwa 1480
Waliofariki 1520
Batman

Batman (kifupi cha Milima ya Batı Raman) ni jina la mji mkuu wa Mkoa wa Batman, katika Uturuki. Mji huo pia unajulikana kwa jina la Kikurdi Êlih au Iluh. Ni mji ulioko katika Mto Batman ambao unajulikana sana kwa jina la Kikurdi kusini-mashariki mwa nchi ya Uturuki.

Uchumi 
Mkoa wa Batman ni eneo muhimu kabisa la uzalishaji wa mafuta, na mji wa Batman una maeneo ya kale ya vifaa vya kale vya kuchimbia mafuta, ambavyo vilianzishwa tangu mwaka wa 1955. 

Kuna takriban km 494 (mi 307) za bomba la kupitishia mafuta kutoka mjini Batman kuelekea İskenderun. Kuna njia ya reli iliyo karibu kidogo na Kurtalan ambayo imeunganisha njia hiyo hadi kutoka katika mji wa Istanbul. Katika mji wa Batman, pia kuna uwanja wa ndege wa mkoa.

Historia ya mji na wakazi 
Hadi kufikia miaka ya 1950, Batman ilikuwa kijiji kidogo, ila makampuni ya mafuta yalipoingia uchumi wa mji huo ukaanza kukua, na idadi ya makazi ya watu ikaanza kuongezeka. 

Wafanyakazi wengi na ofisi nyingi za serikali zipo mjini. Kwa sasa idadi ya watu wasio na kazi katika mji huo inaanza kuonekana kuwa kubwa kuliko hapo awali.

Marejeo

Viungo vya nje 
 GAP Project page re Batman 

Miji ya Uturuki
Wakapuchini

Wakapuchini ni watawa Wafransisko wa Kanisa Katoliki.

Idadi yao inapita ndugu wanaume 10,000 duniani kote wakiongozwa na ndugu Mauro Jöhri wa kanda ya Uswisi. Ni shirika la kiume la nne kwa wingi wa watawa duniani.

Maana ya jina
Jina linatokana na neno la Kiitalia "cappuccio", lenye maana ya kikofia kilichoshonwa kwenye kanzu yao ya rangi ya kahawia.

Historia
Tawi hilo lilianzishwa na Mathayo wa Bascio pamoja na Ludoviko wa Fossombrone na Rafaeli wa Fossombrone mwaka 1525, ambao walilenga maisha ya kifukara kuliko yaliyofuatwa na Ndugu Wadogo wenzao.

Urekebisho huo, uliojitahidi sana kufuata kikamilifu kanuni ya Ndugu Wadogo na mifano ya mwanzilishi, Fransisko wa Asizi, ulipata kibali cha Papa Klementi VII mwaka 1528.

Baada ya hapo kutoka mkoa wa Marche shirika likaenea na kuzaa matunda mengi ya utakatifu kuanzia bradha Felix wa Cantalice hadi padri Pio wa Pietrelcina.

Takwimu
Mnamo tarehe 31 Desemba 2011, Wakapuchini duniani walikuwa 10.364, kati yao mapadri 6.968. Wako katika nchi 106: Afrika 1321; Amerika ya Kilatini 1720; Amerika ya Kaskazini 662; Asia-Oceania 2283; Ulaya 4378.

Tanbihi

Viungo vya nje 

 Ordo Fratrum Minorum Capuccinorum, tovuti rasmi ya shirika
 Capuchins in Canada - Mary, Mother of the Good Shepherd Province, official website
 Capuchins of Ireland - Province of St. Patrick and St. Francis , official website
 Capuchin Franciscan Order - Our Lady of Angels Province , official website of Capuchin Franciscan Order in Western America
 The Capuchin-Franciscan Province of St. Joseph (Mid-West USA), official website
 Province of St. Joseph, official website
 The Capuchin-Franciscans of the Province of Saint Augustine, official website
 

Wafransisko
Mashirika ya kitawa
Mombasa Roots

Mombasa Roots (au Mombasa Roots Band) ni bendi ya hotel pop kutoka nchini Kenya. Bendi ilianzishwa mnamo mwaka wa 1977. Lele Mama (1999) ni albamu maarufu ya Mombasa Roots. Bendi inacharaza katika hoteli nyingi, na n'gambo pia; kwa mfano, ilicharaza katika Ujerumani, Kanada, Uswisi, Ethiopia, Dubai na Omani.

Albamu
 Msa Mombasa (1987)
 Lele Mama (1999)

Viungo vya nje
 Sweet Sounds of Honey out of Africa ( )

Bendi za muziki wa Kenya
Barcelona

Barcelona ni mji uliopo nchini Hispania. Ni mji mkuu wa jimbo la Catalonia, ambayo ni sehemu tajiri zaidi ya Hispania. 

Barcelona ipo katika pwani ya Bahari ya Mediteranea. Mji upo kati ya Mto Llobregat na Besòs, na kusini upo katika milima ya Pirenei.

Leo hii kuna takriban watu milioni 1.6 wanaoishi katika mji huo (sensa ya 2006). Kati ya milioni 3.1 ya watu wanaishi katika Maeneo ya Metropolitan na milioni 5.3 wapo Mijini.

Viungo vya nje 
 Barcelona.com The Guide to Barcelona
 Barcelona Travel Guide 
 Barcelona City Photos 
 Ciao Barcellona 

Miji ya Hispania
Miji ya Olimpiki
Miji ya pwani ya Mediteranea
Catalonia
Barcelona
Lewis Carroll

Charles Lutwidge Dodgson, au Lewis Carroll (Daresbury 27 Januari 1832 – Guildford 14 Januari 1889), alikuwa mwandishi wa riwaya nchini Uingereza. Hususani anafahamika zaidi kwa riwaya yake ya Alice's Adventures in Wonderland (1865) na Through the Looking-Glass, and What Alice Found There (1871).

Viungo vya nje 
 Elisi katika nchi ya ajabu (matoleo ya taovutini); tafsiri ýa St Lo de Malet 1940/1967

Carroll, Lewis
Carroll, Lewis
Carroll, Lewis
Hans Christian Andersen

Hans Christian Andersen (Odense 2 Aprili 1805 - Copenhagen 4 Agosti 1875) alikuwa mwandishi nchini Denmark. Hususani anafahamika zaidi kwa ngano zake.

Carroll, Lewis
Carroll, Lewis
Carroll, Lewis
Because of You (albamu ya Ne-Yo)

Because of You (zamani iliitwa Know Me) ni albamu ya pili kutoka kwa msanii wa Def Jam Ne-Yo, albamu ilitolewa mnamo tarehe 8 Mei 2007. Wimbo maarufu wa kutoka katika albamu hiyo ni "Because of You."

Kulikuwa na fununu za kusema kuwa katika albamu ilibidi waalikwe baaadhi ya wasanii kama vile Trinity Stone, Busta Rhymes, Beyoncé, na Fabolous, lakini ilithibishwa kuwa uongo. Albamu imemshirikisha rapa mmoja  tu Jay-Z tena katika wimbo wa "Crazy", na mwingine Jennifer Hudson aliyeimba katika wimbo wa "Leaving Tonight", uliotayarishwa na Knobody. Baadaye Ne-Yo alibadilisha jina la albamu na kuiita Know Me, kabla kuirudisha katika jina la  Because of You.

Orodha ya nyimbo

Chati

Historia ya kutolewa kwa albamu

Marejeo

Viungo vya nje

Albamu za 2007
Albamu zilizotayarishwa na Stargate
Albamu za Def Jam
Albamu za Ne-Yo
Campora San Giovanni

Campora San Giovanni ni kitongoji cha Amantea, Wilaya ya Cosenza, karibu na Wilaya ya Catanzaro, Italia ya kusini. Takriban wakazi 7,200 wanaishi katika kijiji hicho.

Uchumi 
Uchumi wa kijiji hicho unategemea sana kilimo na utalii. Tangu miaka ya 1950 kulikuwa na maendeleo makubwa kabisa ya ulimaji wa vitunguu vya Tropea: leo hii soko lake linakubalika ndani na hata nje ya nchi.

Miaka 20 iliyopita, ushafirishaji wa bidhaa hizi, zikiwa pamoja na biashara nyingine, umewezesha kukuza uchumi wa hapo. Maendeleo yametokana na msaada uliotolewa kijijini hapo kwa kuwapatia reli, barabara, na njia kubwa ya kupitia yenye takriban km 8 sambamba kabisa na uwanja wa ndege wa kimataifa wa Lamezia Terme (km 25 kutoka kijijini).

Padre wa Kanisa Katoliki wa Campora San Giovani tangu mwaka 2005 ni Apollinaris Paul Mashughuli Massawe kutoka Tanzania.

Viungo vya nje 
 camporaweb.it 

Wilaya ya Cosenza
Selemani Ndikumana

Sulemani Yamin Ndikumana (amezaliwa katika mji wa Bujumbura 18 Machi 1987} ni mchezaji wa mpira wa miguu anaeichezea klabu ya Lierse S.K. katika Ligi ya pili ya Ubelgiji na pia ni mchezaji katika Timu ya Taifa ya Burundi.

Kutoka Norwei nakuelekea Ubelgiji
Bwana Selemani alijiunga na klabu hiyo ya Lierse S.K. ya Ubelgiji kutoka kwenye klabu ya Molde FK ya Norwei mwaka 2008 mwezi Desemba baada ya klabu hiyo kuweka mkatabu bure na mchezaji huyo baada ya mkataba wa timu yake ya kabla ya Norwei kuisha,klabu hiyo ya Ubelgiji inategemea kuweza kogombea tiketi ya kujiunga katika ligi kuu ya Ubelgiji kwa msaa wa mchezaji huyo mzuri.

Kucheza kwake Ulaya
Ndikumana Aliacha kuchezea klabu ya Inter Star klabu mashuhuri huko Burundi na alionekana mchezaji mzuri ndio klabu mashuhuri huko Tanzania ikatoa pesa nzuri ili aweze kuchezea klabu hiyo ambayo aliichezea kwa muda mrefu kidogo, baadae klabu ya Molde FK ya Norwei ikaomba kumchukua na alicheza baadhi ya mechi huko Norwei katika klabu hiyo, ila kijana mwenyewe alipiga kelele zaidi kutokana na baridi kali inayopatikana huko Norwei  ndio akapata fursa yakujiunga na klabu ya Lierse S.K. huko ambayo ilimuomba nakutegemea anaweza toa mchango mkubwa katika kusaida kupatikina kwa magoli kwa wingi na alinunuliwa mwezi Desemba tar 8.

Jina lake Mashuhuri Burundi
Jina lake mashuhuri huko Burundi ni Sele Drogba kutokana na uchezaji wake  unaofanana na Drogba mwenyewe na katika wachezaji anaopenda duniani pia Drogba akiwemo.

Viungo vya nje
 Kuhusu mchezaji katika klabu yake ya sasa ya Lierse S.K 
 Video ya mchezaji katika klabu yake ya sasa katika kombe la Ubelgiji 
 Kuhusu mchezaji katika klabu yake ya kwanza ulaya 
 Selemani kutia mkataba na klabu ya Ubelgiji ya Lierse 
 Baadhi ya picha na klabu yake mpya ya Lierse 
 Tornekrattet Profile 
 Profile at National Football Teams

Waliozaliwa 1987
Wachezaji mpira wa Burundi
Wachezaji Mpira wa Afrika ya Mashariki
Mlinzi

Mlinzi anaweza kuwa:
 Mlinzi (mtu): mtu alindaye mahali.
 Mlinzi (ndege): aina ya ndege wa familia Procellariidae.
Yvette Nipar

Yvette Nipar (amezaliwa 20 Oktoba 1964) ni mwigizaji wa filamu na tamthiliya kutoka nchi Marekani.  Huenda akawa anafahamika zaidi kwa kucheza kama Agent Kate Jensen katika filamu ya "Walking Tall: The Payback" na "Walking Tall: Lone Justice". Vilevile alicheza Agent Wendy Robbins katika filamu ya "Submerged". Pia anafahamika sana kwa kucheza kama Detective Lisa Madigan katika mfululizo wa kipindi cha televisheni cha "Robo Cop".

Viungo vya nje
 

Waliozaliwa 1964
Waigizaji filamu wa Marekani
Watu walio hai
Year of the Gentleman

Year of the Gentleman ni albamu ya tatu ya mwimbaji na mtunzi wa Kimarekani - Ne-Yo. Albamu ilitoka mnamo tarehe 16 Septemba ya mwaka wa 2008.

Nyimbo
Wimbo wa kwanza ni "Closer", ambayo ilitolewa tarehe 15 Aprili. Ilipoanza kuingia katika chati za UK ilipata kushika nafasi ya 22, na kisha baadaye ikaja kushika nafasi ya kwanza. Katika chati za Billboard Hot 100 bora, wimbo umepata kushika nafasi ya saba, wakati yenyewe imepata kushika nafasi kwanza katika nyimbo 100 bora zipigwazo sana katika maredio.

Wimbo wa pili, "Miss Independent", ulitolewa tarehe 11 Agosti..Toleo rasmi la wimbo huo lilitolewa mnamo 21 Agosti likiwa limeambatana video yake. .
Nyimbo hizi zote zilitungwa na kutayarishwa na Stargate.

Wimbo wa tatu, "Mad", ulitangazwa kupitia Urban/Rhythmic tarehe 14 Oktoba 2008. Kwa upande wa video tayari ishafanywa ya wimbo wa "She Got Her Own" na ndiyo utakaokuwa wimbo rasmi kimataifa.

Orodha ya nyimbo

Nyimbo za ziada

Chati

Historia ya matoleo

Marejeo

Albamu za 2008
Albamu za Def Jam Recordings
Albamu zilizotayarishwa na Stargate
Albamu za Ne-Yo
Stay

"Stay" ni wimbo wa kwanza kutoka katika albamu ya Ne-Yo ya In My Own Words. Albamu imepata kumshirikisha rapa Peedi Peedi na ilitayarishwa na Ron "Neff-U" Feemstar.

Video ya "Stay" ilipata kurushwa hewani na BET na VH1 kunako mwezi wa Septemba ya mwaka wa 2005, na katika TRL ilikwenda kunako mwezi Novemba 2005. Wimbo huu ulifeli kuingia katika chati za Billboard Hot 100 bora pale ulitolewa kwa mara ya kwanza nchini Marekani kunako 2005, japokuwa, wimbo umehakikiwa kufanya vizuri katika chati za muziki wa R&B, kwa kushika na ya 36, na kuufanya kuwa wimbo pekee wa Ne-Yo kufanya hovyo katika medani ya muziki huo akiwa kama msanii wa kujitegemea.

Orodha ya nyimbo
CD:
 "Stay" (akimshirikisha Peedi Peedi) (ina kurap kwa ajili ya redio)
 "Stay" (toleo rasmi)

12" Vinyl
 "Stay" (akimshirkisha Peedi Peedi)

Charts

Marejeo

Viungo vya nje

Nyimbo za 2005
Nyimbo za 2006
Nyimbo za Ne-Yo
Kura ya turufu

Kura ya turufu (kimataifa mara nyingi Veto (kwa Kilatini  "ninakataza") ni haki ya kukataza azimio lisipite wala kutekelezwa hata kama limekubaliwa na wengi.

Veto ya rais dhidi ya bunge 
Katika nchi nyingi rais au kiongozi wa taifa kwa manufaa ya taifa ana haki ya kukataza maazimio au sheria zilizokubaliwa na bunge akiona kasoro au hasara ndani yake. 

Kwa mfano nchini Marekani rais ana haki ya kukataza kila sheria iliyokubaliwa na bunge katika kipindi cha siku 10 baada ya azimio la bunge. Akipiga veto sheria inarudi bungeni. Hapo bunge linaweza kufuta veto kwa theluthi mbili za kura zake au bunge linaweza kubadilisha sheria hadi kupatana na mapenzi ya rais.

Kura ya turufu katika Umoja wa Mataifa 
Mataifa matano yanaweza kutumia kura ya turufu (veto) katika Baraza la Usalama la UM: ni China, Marekani, Ufaransa, Uingereza na Urusi. Kila moja kati ya hayo linaweza kuzuia maazimio yoyote ya baraza la usalama.

Asili katika historia 
Asili ya neno "veto" iko katika lugha ya Kilatini. Katika Roma ya Kale kulikuwa na afisa mmoja mwenye kuwakilisha wananchi wa kawaida mbele ya senati ya Roma. Kama maseneta ambao wote walitoka katika familia za makabaila walitoa maamuzi ya kuathiri vibaya hali ya raia huyu mwakilishi alikuwa na haki ya kupiga veto, na hivyo kuzuia azimio.

Viungo vya nje 
 Regular Vetoes and Pocket Vetoes: An Overview (report) by Kevin R. Kosar
 Senate Reference Webpage on Vetoes, which includes lists of vetoes from 1789 to the current day.

Sheria
Serikali
Siasa
Nestroy Kizito

Joseph Nestroy Kizito (amezaliwa 27 Julai 1982 Uganda) ni mchezaji wa mpira wa miguu wa kulipwa kutoka nchini Uganda, ambaye kwa sasa anaichezea klabu ya FK Vojvodona nchini Serbia tangu Januari mwaka 2005. Yeye pia ndio kapteni wa Timu ya Taifa ya Uganda.

Kizito alifunga goli dhidi ya wa pinzani wao wa kuu FK Crevena Zvezda katika Ligi kuu ya Serbia katika msimu wa mwaka 2005/2006 mechi hiyo ilichezeka nyumbani kwao. Goli hilo lilivunja rekodi ya kukaa muda mrefu bila kuwafunga wapinzani wao wa jadi FK Crvena Zvezda zaidi ya miaka kumi.

Viungo vya nje 
 Player profile - national-football-teams.com

Waliozaliwa 1982
Wachezaji mpira wa Uganda
Wachezaji Mpira wa Afrika ya Mashariki
Dennis Oliech

Dennis Oliech (amezaliwa Nairobi, Kenya, 2 Februari 1985) ni mchezaji wa mpira wa miguu wa kulipwa kutoka nchi ya Kenya, ambaye kwa sasa anaichezea klabu ya AJ Auxerre katika Ligi ya kwanza ya Ufaransa. Ligi hiyo hujulikana zaidi kwa jina la Ligue 1.

Kucheza katika timu ya taifa
Oliech alianza kuichezea Timu ya taifa ya soka ya Kenya tarehe 4 mei 2002.

Alianza kucheza mpira katika umri wake mdogo katika klabu ndogo huko Kenya iitwayo Dagoretti Santos, baada ya hapo akajiunga na klabu mashuhuri Kenya Mathare United.

Oliech baadae alitokea kua mfungaji mabao wakutegemewa katika Timu ya Taifa ya Kenya mashuhuri kwa jina la Harambee Stars kwa kila mechi nyingi za taifa alikua akifunga magoli.
Ni mchezaji aliyeingia katika kipindi cha pili na alifunga goli la kusaidia Kenya ili kupata tiketi ya kuingia katika Kombe la Mataifa ya Afrika na mechi hiyo ilikua ni ya mwisho dhidi ya Cabo Verde. Alicheza katika Kombe la Mataifa ya Afrika huko Tunisia mwaka 2004. Na huo mwaka ndio alichaguliwa kua miongoni mwa wachezaji chipukizi bora  wenye kipaji pamoja na Wayne Rooney wa Manchester United

Alianza kucheza mechi ya kimataifa katika Timu ya Taifa ya Kenya na ilikua dhidi ya timu ya Nigeria na mechi hiyo walifungwa 3-0.

Kutoka nje ya Kenya
Mwaka 2003 baada ya kuonekana mchezaji mzuri, klabu aina mbali mbali zilipendelea kumnunua lakini mchezaji huyo aliamua kujiunga na klabu ya Qatar iitwayo Al-Arabi na aliichezea hadi mwaka 2005. Katika mwaka 2004 nchi ya Qatar ilimpka Ksh 200 milioni ili kubadili uraia nakuchukua uraia wa Qatar lakini alikataa. Wapenzi wake huko Kenya walifurahi sana baada ya yeye kukataa kuchukua uraia huo na akachukuliwa kua ni mtu anayependa nchi yake kuliko pesa.

Kucheza Ufaransa
Baada ya hapo Oliech alipata fursa ya kujiunga na klabu ya FC Nantes katika Ligi ya kwanza (Ligue 1) mwaka 2005, lakini alianza kuichezea hiyo klabu vizuri mwaka 2006, mwaka 2007 klabu hiyo ya FC Nantes iliporomoka Ligi ya pili(Ligue 2) baada ya kukokota mkia katika ligi ya kwanza.
Oliech aliuzwa kwakuazimwa katika klabu ya AJ Auxerre ambayo ilikua inahitaji mshambuliaji wakuisaidia kufunga mabao baada ya timu hiyo kuanza vibaya katika Ligi ya kwanza ya Ufaransa katika msimu wa 2007.

Katika Januari 2007 AJ Auxerre ilimnunua moja kwa moja kutoka FC Nantes.

Kurudi Kenya
Mwaka 2018 alisajili na moja wapo wa timu za Kenya almaarufu Gor Mahia kwa kima cha nusu milioni baada yake kustaafu kuichezea timu ya taifa.

Viungo vya nje
 Mchezaji huu katika Tovuvi rasmi ya Ligi ya Kwanza ya Ufaransa
 Katika Tovuti maarufu ya koora Kiingereza
 Katika Tovuti maarufu ya koora Kiarabu

Waliozaliwa 1985
Watu walio hai
Wachezaji mpira wa Kenya
Bayburt

Bayburt (Kiarmenia: Բաբերդ, Baberd) ni mji mkuu wa Mkoa wa Bayburt katika nchi ya Uturuki.

Bayburt ulikuwa mji muhimu kabisa wakati wa zama za Barabara ya Hariri na pia mji ulipatwa kutembelewa na mpelelezi Marco Polo na msafiri wa Kituruki Evliya Celebi. Huko pia kuna mabaki ya ngome za Ufalme wa Byzantini.

Kuna misikiti kibao ya kuvutia, kuna mamawe kadhaa ya kituruki ikiwa sambamba kabisa na Miji ya Chini ya Catalcesme na pamoja na Maporomoko ya maji ya Sirakayalar.

Historia
Tarehe kamili ya kuanzishwa kwa mji huu wa Bayburt haijulikani. Ingawa, inakisiwa kwamba umeanzishwa kunako mwaka 100 KK. Mji wa Bayburt unafahamika zaidi kwa kuwa ulishawahi kumilikiwa na Dola la Roma na baada ya mgawiwo wa miji ukaja kuwa moja kati ya miji ya Roma ya Mashariki. 

Wakati wa zama za Byzantini, Bayburt ulikuwa moja kati ya majimbo ya kujitawa ya Byzantine na uliitwa Heldia ukiwa kama wa 4 katika migawiwo yao ya miji saba iliyotengwa. 

Mji pia unajulikana kwa ngome iliyorekebishwa na mfalme wa Byzantine maarufu kama Mfalme Justinia I, lakini baadaye mji ulipolwa na Waarabu. Waturuki walishikiria madaraka ya mji huo kwa mara ya kwanza mnamo 1054, na baada ya miaka 200 baadaye mji ukawa unashikiriwa na madola tofautitofauti.

Viungo vya nje
Bayburt Municipality 

Miji ya Uturuki
Bilecik

Bilecik ni mji mkuu wa Mkoa wa Bilecik katika nchi ya Uturuki.

Ukiwa sambamba kabisa na na wilaya zake mji huu ni mashuhuri sana kwa kuwa hapa ndipo alipozaliwa Osmani Dynasty, ambao ni wanachama na waanzilishi wa Dola la Osmani.

Marejeo

Miji ya Uturuki
Uturuki
Bingöl

Bingöl (Kizazaki: Çolig) (Kiswahili: maziwa elfu) ni mji uliopo mjini Mashariki mwa nchi ya Uturuki. Hadi kufikia 1950, mji ulikuwa ukifahamika kwa jina la Çabakcur, ikiwa na maana ya maji madhalimu kwa Kiarmenia. Huu ni mji mkuu wa Mkoa wa Bingöl.

Mji umezungukwa na milima na Mito ya Barafu, na kufanya liwe jina la kibiashara. Hivi karibuni, mji umepata kuwa kituo mashuhuri cha watalii. Mnamo mwaka wa 2000, mji ulikuwa na idadi ya wakazi wapatao 68,876 waishio huko kwa mjibu wa sensa zao. 

Miji ya Uturuki
Uturuki
Bitlis

Bitlis (Kikurdi: Bilîs au Bedlîs kwa Kirmenia: Baghaghesh, baadaye waliita Baghesh) ni mji ulipo Mashariki ya nchi ya Uturuki na ndiyo mji mkuu wa Mkoa wa Bitlis. Kwa wingi wa watu Wakurdi wanaonekana kuwa na idadi kuwa ya watu, ambayo ilikuwa 65,169 (ikijumlisha na vijiji vilivyouzunguka mji huo) sensa ya mwaka wa 2000.

Jina la kiasili linaelezea jina la Bitlis, bila ya kuwa na historia ya misingi ya wali ya jina, ni kwamba linatokana na neno "Bedlis", ambalo ni jina la kamanda aliyemuriwa ajenge ngome ya Bitlis na Alexander Mkuut, ambaye ni Mfalme wa Macedonia.

Viungo vya nje 
 Governor's Office 
 Hizan 
 BitlisNews 
 All about Bitlis 

Miji ya Uturuki
Uturuki
So Sick

"So Sick" ni wimbo wa mwimbaji wa muziki wa R&B–pop wa Kimarekani-Ne-Yo. Wimbo ulitayarishwa na watayarishaji wa Kinorwei maarufu kama Stargate kwa ajili ya albamu ya kwanza ya In My Own Words.

Wimbo huu ulitoka ukiwa kama wimbo wa pili kutoka katika albamu hiyo ya In My Own Words. Hii ilifanya vyema katika chati za muziki duniani, kwa kufikia namba moja katika Marekani na Uingereza. Na pia ndiyo kibao pekee cha Ne-Yo kilichofanya vyema dunia nzima.

Video yake 
Video ya wimbo huu wa "So Sick", uliongozwa na Bw. Hype Williams, imeonekana kuwa na mzunguko mkubwa sana katika BET na MTV. Video mbili zilipigwa kwa ajili ya wimbo huu. Toleo halisi la video hii ilishia ikiwa bado na marekebisho kadha wa kadha. Toleo jipya la video ya wimbo huu linaonekana kupigiwa wakati wa baridi kali na ilipigiwa katika milima ya theluji.

Chati

Marejeo

Viungo vya nje 
 So Sick Lyrics 
 Download/Watch Music Video 

Nyimbo za 2005
Nyimbo za Ne-Yo
Nyimbo zilizotayarishwa na Stargate
When You're Mad

"When You're Mad" ni wimbo wa tatu kutoka katika albamu ya kwanza ya mwimbaji-mtunzi wa muziki wa R&B-pop wa Kimarekani Ne-Yo. Wimbo unatoka katika albamu ya In My Own Words. Wimbo ulipata kushika nafasi ya 15 katika chati za Billboard Hot 100 bora na kufikia hadi katika tano bora ya chati ya muziki wa R&B. Wimbo huu ni wa pili katika moja kati ya nyimbo za Ne-Yo ambazo hazikutolewa katika Uingereza.

Maelezo ya wimbo
Wimbo unazungumzia jinsi Ne-Yo anavyoweza kuongea sana na wasichana wengine, kitendo ambacho kinamtia wazimu mno mpenzi aliyenaye. Ne-Yo aligundua pale mpenzi wake akiwa amekasirika anakuwa na mvuto wa ajabu, na anafanya vyovyote awezavyo ili aweze kumkera mpenzi wake huyo. Pale wale wote wakiwa na wazimu, halafu baadaye wanaonekana wakiwa wamelala pamoja, huku wakiwa wamesahau kile kilichowafanya wawe na wazimu.

Marejeo

Viungo vya nje
 Mistari ya When You're Mad 

Nyimbo za 2006
Nyimbo za Ne-Yo
Because of You (wimbo wa Ne-Yo)

"Because of You" ni wimbo wa mwaka wa 2007 uliotolewa na mwimbaji-mtunzi wa muziki wa R&B - Ne-Yo. Huu ni wimbo kwanza kutoka katika albamu yake iujulikanayo kwa jina hilohilo la Because of You. Wimbo umeanza kupigwa katika vituo vya maredio kunako tarehe 4 Februari ya mwaka wa 2007.

Chati

Marejeo

Viungo vya nje

Nyimbo za 2007
Nyimbo za Ne-Yo
Nyimbo zilizotayarishwa na Stargate
Saed Kubenea

Saed Kubenea alikuwa mbunge wa jimbo la Ubungo baada ya kushinda uchaguzi wa tarehe 25 Oktoba 2015 kupitia chama cha CHADEMA hadi uchaguzi mkuu wa mwaka 2020. 

Jimbo la Ubungo ni moja ya majimbo yaliyomo ndani ya Mkoa wa Dar es Salaam ambayo kambi ya upinzani ilifanikiwa kuyatwaa kupitia uchaguzi huo wa mwaka 2015 na kuwezesha kubeba viti vingi vya udiwani na hatimaye kushinda viti vya umeya. Upinzani ulitwaa kiti cha umeya cha Manispaa ya Kinondoni na baadaye Halmashauri ya Jiji la Dar es Salaam. Baadaye Wilaya ya Kinondoni iligawanywa na kuzaliwa manispaa ya Ubungo ikafanya uchaguzi mpya wa meya. Kinondoni ikachukuliwa na CCM katika uchaguzi uliojaa visa na upinzani kupitia mgombea wa Chadema, Boniface Jacob, ikatwaa kiti cha Ubungo.

Kabenea anaendelea kuwa mmiliki na mkurugenzi mtendaji wa kampuni ya Kitanzania Hali Halisi Publishers Ltd (HHPL), inayochapisha magazeti ya MwanaHALISI, MwanaHALISI Online, MwanaHALISI Forum na MSETO. lakini magazeti hayo yalifunguliwa tu tarehe 10 Februari 2022 .

Gazeti la MwanaHALISI lililozaliwa Mei 2006 lilianza kupata msukosuko na serikali mwaka 2008 lilipofungiwa kwa mara ya kwanza kwa siku 90 (miezi mitatu). Mara ya pili likaja kufungiwa Juni 2012 kwa kuandika habari ya kiuchunguzi iliyobainisha mtandao uliopanga na kutekeleza njama ya kumteka na kumtesa karibu ya kumuua, aliyekuwa mwenyekiti wa Chama cha Madaktari Tanzania, Dk. Steven Ulimboka wakati huo kikiwa kimetangaza mgogoro wa kimaslahi na Serikali. Mara ya tatu MwanaHALISI likafungiwa na serikali Septemba 2017. Wakati adhabu ya miezi mitatu ilimalizika, adhabu zilizofuatia zilifutwa na Mahakama Kuu baada kukubali pingamizi zilizofunguliwa na HHPL. Hata hivyo, mara ya mwisho serikali imeendelea kuzuia kuchapishwa tena kwa gazeti hilo kwa kutotoa leseni.

Anafahamika sana kwa kutoa habari nyingi za msingi wa makatazo na machukio dhidi ya watu walio mafisadi katika serikali ya watu wa Tanzania. Ni mwandishi mwenye malumbano makubwa kabisa katika nchi ya Tanzania. 

Tarehe 5 Januari 2008 alivamiwa ofisini mwake na kumwagiwa tindikali na watu wasiofahamika (saedkubenea.blogsport.com) ikambidi apelekwe nchini India kwa matibabu.

Tazama pia
 Wabunge wa Tanzania

Marejeo

Viungo vya nje
Tovuti ya Gazeti lake la Mwanahalisi 
Blogu ya Saed Kubenea

Waandishi wa Tanzania
Wanasiasa wa Tanzania
Watu walio hai
Sexy Love

"Sexy Love" ni wimbo wa nne na wa mwisho kutolewa Marekani na ni wimbo wa pili kutolewa kimataifa na msanii wa muziki wa R&B na pop Ne-Yo, kutoka katika albamu ya kwanza. 

Wimbo huu ulipata kushika nafasi ya 7 katika chati za Billboard Hot 100 bora. Katika Uingereza, wimbo ulishika nafasi ya 21 katika kupakuliwa peke yake. Uliinukia katika sehemu 16 na kushika nafasi ya 5 pale wimbo kamili ulipotolewa.

Miundo na orodha ya nyimbo

UK CD

"Sexy Love" (toleo la albamu) 3:40
"So Sick" (toleo la kawaida kama lilivyosikika katika Redio ya BBC katika kipindi cha Jo Whiley) 3:02

Maxi Single (Island Def Jam / UMG / 06025-1703580-5)
"Sexy Love" 3:40   
"Sexy Love" (ya kawaida) 3:33    
"Sign Me Up" 3:27    
"Sexy Love" [Video]

Chati

Marejeo

Viungo vya nje
 "Sexy Love" Lyrics 
 "Sexy Love" Music Video 

Nyimbo za 2006
Nyimbo za Ne-Yo
Nyimbo zilizotayarishwa na Stargate
Yohane wa Kapestrano

Yohane wa Kapestrano (Capestrano, wilaya ya L'Aquila, Italia, 24 Juni 1386 - Ilok, katika Korasia ya leo, 23 Oktoba 1456) alikuwa padri wa Kanisa Katoliki na mtawa wa shirika la Ndugu Wadogo ambalo alichangia kulirekebisha kufuatana na nia za mwanzilishi, Fransisko wa Asizi.

Alitangazwa kuwa mtakatifu na Papa Aleksanda VIII tarehe 16 Oktoba 1690.

Anaheshimiwa hasa kama msimamizi wa mapadri wanaohudumia wanajeshi.

Sikukuu yake huadhimishwa tarehe ya kifo chake.

Maisha 
Mtoto wa baba Mjerumani na mama Mwitalia, alisomea Perugia alipopata digrii za sheria za nchi na za Kanisa.

Baada ya kupata umaarufu kama wakili, alichaguliwa kuwa gavana wa mji huo hadi ulipotekwa na ukoo wa Malatesta ambao walimfunga.

Gerezani aliongoka, akakubaliwa ndoa yake itangazwe ni batili akaingia utawani kwa Wafransisko.

Kama padri alihubiri katika sehemu kubwa ya Ulaya, hasa upande wa Kaskazini na Mashariki, na kwa namna ya pekee Hungaria.

Lengo la hotuba na kazi zake zote lilikuwa kurekebisha maisha ya Wakatoliki, kupambana na uzushi (hasa Fraticelli, Wajesuati na Wahusi) pamoja na kuwafanya Wayahudi wamuamini Yesu Kristo.

Mwaka 1456 aliagizwa na Papa, akahubiri pamoja na ndugu wengine Vita vitakatifu dhidi ya Waturuki waliovamia Ulaya Kusini Mashariki.

Akizunguka Ulaya Mashariki alifaulu kukusanya maelfu ya waamini aliowaongoza kulinda mji wa Belgrad (Serbia) mwezi Julai mwaka huo: jeshi la Uturuki lilikimbia na sultani mwenyewe (Mehmed II) alijeruhiwa.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje 

 ] Maisha yake katika Catholic Encyclopedia

Waliozaliwa 1386
Waliofariki 1456
Wafransisko
Mapadri
Watakatifu wa Italia
Can We Chill

"Can We Chill" ni wimbo wa tatu kutoka katika albamu ya Because of You ya mwimbaji-mtunzi wa muziki wa R&B na pop - Ne-Yo. Wimbo ulitoka mnamo tarehe 29 Septemba ya mwaka wa 2007. Wimbo ulitayarishwa na Eric Hudson.

Wimbo umekuwa mmoja kati ya nyimbo za Ne-Yo, ambazo zimepata chati hafifu katika Marekani, na wa pili kwa kudorola katika chati za Uingereza. Katika chati za U.S., "Can We Chill" umefeli kabisa kuingia katika chati za Billboard Hot 100 bora. Yaani umeshika nafasi ya 52 kwa chati ya Nyimbo Bora za Billboard Hot R&B/Hip-Hop.

Miundo na orodha ya nyimbo

CDza UK:
 "Can We Chill" (toleo la albamu)
 "Spotlight" (S. Smith, M. Sparkman, M. Allen)

Promo za UK:
 "Can We Chill" (imehaririwa tena)
 "Can We Chill" (halisi)
 "Can We Chill" (vyombo vitupu)

Chati Ilizoshika

Marejeo

Nyimbo za 2007
Nyimbo za Ne-Yo
Dudumizi

Dudumizi ni ndege wakubwa kadiri wa jenasi Centropus, jenasi pekee ya nusufamilia Centropodinae katika familia Cuculidae. Wana macho mekundu na mkia mrefu, na ukucha wa kidole kikabilicho nyuma ni mrefu sana. Jina “Centropus” linatoka maneno ya Kiyunani: κεντρον = mwiba na πους = mguu. Spishi nyingi zina mabawa kahawianyekundu na kichwa cheusi. Dudumizi hula wadudu, mijusi, nyoka na wanyama wadogo, na mayai, makinda, matunda na mizoga pia. Tago lao hujengwa katika uoto mzito na mara nyingi juu yake imefungwa. Jike hutaga mayai 2-5, lakini dume, ambaye ni mdogo zaidi, huatamia na hutunza makinda.

Spishi za Afrika 
 Centropus anselli, Dudumizi wa Gabon (Gabon Coucal)
 Centropus burchellii, Dudumizi wa Burchell (Burchell's Coucal)
 Centropus cupreicaudus, Dudumizi Mkia-shaba (Coppery-tailed Coucal)
 Centropus grillii, Dudumizi Mweusi (Black Coucal)
 Centropus leucogaster, Dudumizi Koo-jeusi (Black-throated Coucal)
 Centropus monachus, Dudumizi Kichwa-buluu (Blue-headed Coucal)
 Centropus senegalensis, Dudumizi Kichwa-cheusi (Senegal Coucal)
 Centropus superciliosus, Dudumizi Nyusi-nyeupe (White-browed Coucal)
 Centropus toulou, Dudumizi wa Madagaska Malagasy Coucal

Spishi za Asia 
 Centropus andamanensis (Andaman Coucal)
 Centropus ateralbus (White-necked Coucal)
 Centropus bengalensis (Lesser Coucal)
 Centropus bernsteini (Black-billed Coucal)
 Centropus celebensis (Bay Coucal)
 Centropus chalybeus (Biak Coucal)
 Centropus chlororhynchus (Green-billed Coucal)
 Centropus goliath (Goliath Coucal)
 Centropus melanops (Black-faced Coucal)
 Centropus menbeki (Ivory-billed Coucal)
 Centropus milo (Buff-headed Coucal)
 Centropus nigrorufus (Sunda Coucal)
 Centropus phasianinus (Pheasant Coucal)
 Centropus rectunguis (Short-toed Coucal)
 Centropus sinensis (Greater Coucal)
 Centropus spilopterus (Kai Coucal)
 Centropus steerii (Black-hooded Coucal)
 Centropus unirufus (Rufous Coucal)
 Centropus violaceus (Violaceous Coucal)
 Centropus viridis (Philippine Coucal)

Spishi ya kabla ya historia 
 Centropus collosus (Quaternary ya Green Waterhole Cave, Tantanoola, Australia ya Kusini)

Picha 

Kekeo na jamaa
Christina Milian

Christina Milian imeelekezwa hapa. Kwa albamu, tafadhali tembelea Christina Milian (albamu)

Christine Flores (amezaliwa 26 Septemba 1981) ni mtunzi, mwimbaji wa muziki wa pop na R&B, mtayarishaji, mnenguaji, na mwigizaji wa filamu kutoka nchini Marekani. Anafahamika zaidi kwa jina lake la kisanii kama Christina Milian. Alizaliwa mjini Jersey City, New Jersey, halafu baadaye akahamia zake mjini Los Angeles. Akiwa na umri wa miaka ipatayo kumi na tatu, Milian akaanza kutamani kuwa mwigizaji.

Milian alipata kutoa albamu yake ya kwanza ya muziki iliyokwenda kwa jina lake mwenyewe, yaani Christina Milian, na wimbo maarufu kutoka katika albamu hiyo ni  "AM to PM" na "When You Look at Me".

Nyimbo zote mbili zilipata kushika nafasi ya tatu katika chati bora za muziki wa Ufalme wa Muungano, lakini albamu yake haijapata kuuza nakala nyingi. Albamu ya pili ya Milian ni It's About Time, nayo haijafanikiwa kimauzo, lakini ilipokea Tuzo ya Grammy ikiwa kama albamu bora ya muziki wa R&B.

Wimbo maarufu kutoka katika albamu hiyo ni "Dip It Low", imekuwa nyimbo ya kwanza kwa umaarufu na kutunukiwa na Recording Industry Association of America kuwa kama wimbo bora kwa mauzo ya mtandaoni.

Muziki 

 Christina Milian (2001)
 It's About Time (2004)
 So Amazin' (2006)
 TBA (2009)

Filamu

Marejeo

Viungo vya nje 
 Official website 
 Fan website 
 
 Christina Milian katika YouTube

Waliozaliwa 1981
Waigizaji filamu wa Marekani
Wanamuziki wa Marekani
Watu walio hai
Kasi

Kasi ya gimba ni umbali uliotembewa nalo kwa muda fulani. Gimba lenye kasi kubwa linapita njia kwa muda mdogo; kama kasi yake inapungua gimba litahitaji muda zaidi kwa njia hiyohiyo. Kasi ni kipimo cha mwendo wa kitu.

Katika fizikia alama ya kasi ni v (kutoka Kilatini velocitas). 

Hesabu yake hufuata fomula Kasi "v" ni umbali "d" gawa kwa wakati "t": 

Kuongezeka kwa kasi huitwa mchapuko (au mchapuo, kwa Kiingereza: acceleration). Kupungua kwa kasi ni mchapuohasi (kwa Kiingereza: deceleration).

Mfano: Gari linatembea kwa muda wa saa moja bila kikwazo chochote kwa mwendo usiobadilika. Kama limepita njia ya kilomita 80 katika kipindi hiki tunasema kasi ya gari ni kilomita 60 kwa saa au 60 km/h.

Kipimo cha kasi
Kipimo sanifu cha SI kwa kasi ni mita kwa sekunde (m/s). 

Kwa miendo ya kila siku, hasa ya vyombo vya usafiri, kipimo cha kawaida ni km/h. 

Katika nchi zinazotumia kipimo cha maili kuna pia maili kwa saa.

Mifano ya kasi:
mtu kwa mwendo wa wastani hutembea kwa kasi ya 5 km/h.
baisikeli hufikia kasi ya 20 km/h.
gari linalotembea mjini kwa kawaida kuruhusiwi kupita kasi ya 50 au 60 km/h.
nje ya mji magari huruhusiwa kutembea hadi kasi ya 100 km/h katika Kenya na Tanzania 
mwanamichezo anayekimbia sana hufikia kasi hadi 37 km/h kwa mufa mfupi
mnyama wa nchi kavu mwenye kasi kubwa ni duma mwenye kasi ya 110 km/h
gari la moshi lenye mbio mkubwa nchini Japani hufikia kasi ya 350 km/h
ndege kubwa za abiria hutembea kwa mwendo wa 850 km/h
dunia yetu (pamoja na viumbe vyote juu yake) huwa na kasi ya kilomita 107,280 kwa saa ikizunguka jua.
mwendo mkubwa ulimwenguni ni kasi ya nuru inayopita kilomita 299,792 kwa kila sekunde.

Kasi na kasimwelekeo
Tofauti na kasi (kwa Kiingereza: speed) ni kasimwelekeo (pia: velositi; ing. velocity); hiyo inataja kasi pamoja na mwelekeo wake. Alama yake ni .

Vipimo
Fizikia
Christina Milian (albamu)

Christina Milian ni jina la kutaja albamu ya mwimbaji/mwigizaji wa Kimarekani Bi. Christina Milian. Albamu hii ameipa jina lake kwa kuwa ni albamu yake ya kwanza.

Hilo ni la kawaida kwa wanamuziki wengi duniani. Albamu hii ilitolewa chini ya studio ya Def Soul Record kwa nje ya Marekani na mpango wa kuitoa albamu hii nchini humo ulifeli kufuatia shambulio la kigaidi la tar. 11 Septemba, 2001 kutokea.

Katika albamu hii, Christina amepata kushirikiana na moja kati ya wasanii wa The Inc. akiwemo pamoja na baadhi ya marapa kama vile Ja Rule na Charli Baltimore. Albamu ilifanya vizuri katika UK, kwa kufikia kiwango cha platinamu.

Single ya kwanza kutoka katika albamu ni  "AM to PM," ilipata kuingia katika kadhaa za ulimwenguni ikiwa na mafanikio makubwa kabisa kwa kushika nafasi ya 27 katika Billboard Hot 100 Bora na nafasi ya 3 katika UK.

"When You Look at Me," single ya pili kutoka katika albamu, kimepata kuwa kibao mashuhuri katika nchi za Ulaya, ikiwemo Ufaransa, Ujerumani, Sweden, na Uingereza (ambamo ilishika nafasi ya tatu).

"Get Away," akishirikiana na  Ja Rule, ilitakiwa iwe single ya tatu, lakini haikutolewa licha ya kuwa na muziki wake wa video, lakini bado ikawa sio toleo rasmi la mfululizo mzima wa single za albamu hii.

Orodha ya nyimbo
 "Get Away" (akimshirikisha  Ja Rule) - 4:14
 "AM to PM" - 3:52
 "When You Look at Me" - 3:43
 "Spending Time" (akimshirikisha Charli Baltimore) - 4:32
 "It Hurts When..." - 4:02
 "You Make Me Laugh" - 3:38
 "A Girl Like Me" (akimshirikisha Jermaine Dupri) - 4:00
 "Twitch" - 4:01
 "Until I Get Over You" - 3:58
 "Satisfaction Guaranteed" - 3:45
 "Got to Have You" - 3:38
 "Thank You" - 4:28
 "Your Last Call" [nyimbo ya ziada ya UK] - 3:38
 "Let Go" [nyimbo ya ziada ya Japani] - 3:42
 "You Snooze, You Lose" [nyimbo ya ziada ya Japani] - 3:31

Single
 AM To PM - 24 Julai 2001
 Get Away - 21 Machi 2002
 When You Look At Me - 7 Mei 2002

Chati

Marejeo

Viungo vya nje

Albamu za 2001
Albamu zilizotayarishwa na Bloodshy na Avant
Albamu zilizotayarishwa na Irv Gotti
Albamu zilizotayarishwa na Jermaine Dupri
Albamu za Christina Milian
Mark (pesa)

Kwa mji wa Uswidi tazama makala ya Mark (manispaa)

Mark ilikuwa jina la pesa ya Ujerumani pamoja na nchi kadhaa za Ulaya kwa kipindi kirefu hadi kuja kwa Euro mwaka 2002.

Kiasili "mark" ilikuwa jina la kipimo cha dhabau na fedha katika Ulaya. Asili ya jina ni Kilat. marca iliyomaanisha alama ya kipimo iliyothebitisha ya kwamba kipande cha dhahabu au fedha ilikuwa na uzito uliotakiwa. Ilianza kutumiwa pia kama jina la sarafu katika maeneo mbalimbali za Ulaya hasa Ujerumani ikilingana na kiasi cha dhahabu cha gramu 200 - 280, hasa mnamo gramu 230.

Baada ya maungano ya Dola la Ujerumani mwaka 1871 mark ilianzishwa kama pesa ya Ujerumani yote kuanzia 1873. Mwanzoni ilikuwa sarafu ya dhahabu; ilikuwa na Pfennig 100. Tangu vita kuu ya kwanza ya dunia pesa hii haikutolewa tena kama dhahabu au fedha. 

Sarafu zilipatikana kama mark 1, 2, 3, 5, 10 na 20. Pesa ya karatasi ilitolewa kwa mark 5, 10, 20, 50, 100 na 1000.

Sarafu za nusu mark (Pfenning 50) hadi mark 5 zilikuwa za dhahabu. Pesa za mark 10 na 20 zilikuwa za dhahabu.

Mark ilikuwa pia pesa halali katika koloni za Ujerumani isipokuwa katika Afrika ya Mashariki ya Kijerumani ambako Wajerumani walitoa pesa iliyoitwa rupia. Rupia 15 zilingana na mark 20.

Jina la Mark ya dhahabu ilibadilihswa kuwa "Reichsmark" (yaani mark ya dola) hadi 1948. Tangu kugawiwa kwa Ujerumani katika nchi mbili katika kipindi cha vita baridi baada ya vita kuu ya pili ya dunia kila sehemu ilikuwa na mark yake. Shirikisho la Jamhuri ya Ujerumani ilikuwa na "Deutsche Mark" iliyojulikana kimataifa kama D-Mark. Jamhuri ya Kidemokrasia ya Kijerumani ilikuwa na "Mark der DDR" hadi kuungana na Shirikisho mwaka 1990. 

Mark ilikwisha 2002 wakati Ujerumani ilipojiunga na pesa mpya ya pamoja ya Ulaya Euro.

Jina la mark (Kifini: markka; Kiswidi: mark) ilitumiwa pia kwa pesa ya Ufini tangu 1860 hadi 2002 nchi ilipojiunga Euro.

Pesa ya kihistoria
Ujerumani
AM to PM

"AM to PM" ni wimbo wa dansi-pop uliorekodiwa na mwimbaji wa muziki wa R&B-pop wa Kimarekani Bi.  Christina Milian. Wimbo ulitungwa na Milian, Christian Karlsson na Pontus Winnberg, na kutayarishwa na Bloodshy na Avant kwa ajili ya albamu ya kwanza ya mwanadada huyo iliyokwenda kwa jina la Christina Milian, ambayo imetolewa 2001 na kuuufanya wimbo huu kuwa kama wimbo mkuu kutoka katika albamu hiyo.

Wimbo umepata kuwika kimataifa kwa kuweza kuingia katika kumi bora za baadhi ya nchi ikiwemo Ubelgiji, Denmark, Ireland, Uholanzi, Norwei na Uingereza. Kwa upande wa Marekani, ilipata kushika nafasi ya 27 katika chati za Billboard Hot 100 Bora. Wimbo huu ulifuatana sambamba kabisa na video yake iliyoongozwa na Bw. Dave Meyers.

Video yake

Chati

Marejeo

Viungo vya nje
 

Nyimbo za 2001
Nyimbo za Christina Milian
Nyimbo zilizotayarishwa na Bloodshy na Avant
When You Look at Me

"When You Look at Me" ni wimbo mwimbaji wa Kimarekani - Christina Milian. Wimbo huu uliandikwa na Milian, Christin Karlsson, Nina Woodford, Fredrik Odesio na Henrik Jonback, na kutayarishwa na Bloodshy a Avant kwa ajili ya albamu ya kwanza ya mwanadada huyu iliyokwenda kwa jina la Christina Milian, iliyotoka kunako mwaka wa 2001. 

Wimbo ulitolewa ukiwa kama wa pili kutoka katika albamu hiyo kwa nje ya Marekani, na kuja kuwa kibao mashuhuri kwa nchi ya Australia na Ulaya kwa ujumla, kwa kufikia kumi bora katika Australia, Ubelgiji, Ireland, Uholanzi na Uingereza.

Muundo na orodha ya nyimbo 
Huu muundo mzima wa matoleo na orodha ya nyimbo hizi za "When You Look at Me."
Single za Promosheni
"When You Look at Me" (uhariri wa kwa ajili ya redio)

Single ya CD kwa ajili ya Ulaya
"When You Look at Me" (uhariri wa kwa ajili ya redio)
"When You Look at Me" (remix ya Bloodshy)
"AM to PM" (mchanganyiko mkuu wa Groove Chronicles)
"When You Look at Me" (video yake)

Charts

Marejeo

Viungo vya nje 

Nyimbo za 2002
Nyimbo za Christina Milian
Liemba (meli)

MV Liemba (MV kwa Kiing. motor vessel) ni meli ya Kitanzania inayohudumia pwani za Ziwa Tanganyika. Ni chombo cha usafiri kwa maji chenye umri mkubwa kipo tangu mwaka 1914. Meli inasukumwa na injini ya diseli na urefu wake ni mita 67, upana mita 10 na ukubwa unatajwa ama kuwa tani 1500 au 1200. Ina nafasi ya kubeba abiria hadi 600 pamoja na mzigo tani 200 kati ya mabandari ya Ziwa Tanganyika upande wa Tanzania na mabandari ya Mpulungu (Zambia), Kalemie (J.K. Kongo) na Bujumbura (Burundi).

Historia ya ujenzi wake

Liemba ilijengwa Ujerumani mwaka 1913 kwa jina la "Graf von Goetzen" kwenye kiwanda cha meli cha Meyer huko Papenburg ikikusudiwa kwa huduma ya mizigo na abiria kwenye Ziwa Tanganyika. Baada ya kukamilika meli iliondolewa tena na vipande vyote hadi ribiti zake 160,000 vilifungwa katika masanduku 5,000 na kubebwa kwa meli kubwa hadi Daressalaam. Ilifika mwaka 1914 muda kidogo kabla ya mwanzo wa vita kuu ya kwanza ya dunia. Mafundi 3 kutoka Papenburg waliongozana na masanduku ya meli kwa njia ya reli hadi Kigoma. Hapa sehemu zote za meli ziliunganishwa tena kwa msaada wa wafanyakazi Waafrika 250 na Wahindi 20. Tar. 5 Februari 1915 "Graf von Goetzen" iliingizwa katika maji ya Ziwa Tanganyika.

Wakati wa Vita Kuu ya Kwanza
Kwa sababu ya vita iliongezwa mizinga kutoka manowari SMS Koenigsberg ikawa meli kubwa yenye silaha ziwani. Mwaka 1916 Waingereza na Wabelgiji walishambulia koloni ya Kijerumani kwa nguvu wakafaulu kuzunguka ziwa kwa njia ya nchi kavu na kukata njia ya reli kutoka Kigoma kwenda Tabora. Hapa Wajerumani waliamua kujiondoa ziwani na kuungana na jeshi lao ndani ya nchi. 

Mafundi Wajerumani kutoka Papenburg waliopaswa kubaki Afrika shauri ya vita walipewa amri kuzamisha meli. Hao waliamua kwa hiari yao kutoharibu meli lakini kuizamisha kwa njia itakayowezesha kufufuka kwake. Hivyo walipaka mashine zote kwa mafuta mazito wakajaza vyumba vya mizigo kwa mchanga na kuzamisha meli polepole tar. 26 Julai 1916 kwenye sehemu ya ziwa isiyo na kina kubwa karibu na mdomo wa mto Malagarasi.

Kufufuka kama MV Liemba
Hivyo waliwawezesha Waingereza washindi wa vita kufufusha meli mwaka 1924 na kuitumia tena wakikuta mashine zote zilifanya kazi tena baada ya kusafishwa.

Meli ilipewa jina MV Liemba kutokana jina la kale la Kifipa kwa ajili ya ziwa  ikaendelea kufanya huduma ziwani.

Tangu 1961 ilikuwa meli ya Jamhuri ya Tanganyika na baadaye Tanzania. 

Injini ya mvuke ya awali imebadilishwa mara kadhaa sasa ni injini ya diseli. Hadi leo imeendelea kutoa huduma bila ajali kutokana na uimara wake.

Viungo vya Nje
Tovuti ya kampuni iliyotoa filamu juu ya Liemba 

meli
Usafiri wa Tanzania